AlexejDobrolubov/national_council_slovak_2010 huggingface dataset:
94. schôdza NR SR - 1.deň - B. popoludní
Dátum: 2023-06-13
Poslanec: Žitňanská, Jana (-)
Druh vystúpenia: Vystúpenie s faktickou poznámkou

121. Ďakujem veľmi pekne. Veľmi sa teším, že na tejto pôde sa konečne s takou razantnosťou hovorí o tých zraniteľných skupinách. Je mi možno trošku ľúto, že za tie tri roky tá razantnosť až taká nebola a že mnohé veci nebyť toho, že tu v parlamente sa zmobilizujeme, tak sa nepresadia. Teším sa z toho, že sa dorovnajú neverejní poskytovatelia sociálnych služieb. Naozaj, je to vec, ktorá bola potrebná, o ktorej sme hovorili ešte predtým, než skončila predchádzajúca vláda. Som rada, že sa to napĺňa. Rovnako budem vďačná za to, keď sa dofinancujú akreditované CDR-ká, to znamená tie detské domovy, tam je to 4,7 milióna eur. Už som pánovi ministrovi financií o tom hovorila, tiež sme to pripravovali, malo to už byť podpísané, ale, žiaľ, nestihlo sa. Takže to sú veci, ktoré dúfam, že teda sa naplnia. Rovnako sa budem tešiť, keď sa dostane podpory aj moja novela zákona, ktorá hovorí o tom, že navýšime finančné prostriedky akreditovaným CDR-kám, ktoré majú deti s ťažkým zdravotným znevýhodnením, ktoré vyžadujú ošetrovateľskú starostlivosť. Ten návrh je teraz, bude v druhom čítaní. Ten dopad na štátny rozpočet je 200-tisíc eur. Nemyslím si, že je to niečo, čo rozvráti naše verejné financie, ale tiež by som bola rada, kebyže vláda tento návrh aspoň takto verbálne podporí. Pokiaľ ide o profesionálnych náhradných rodičov, tam sa nám podaril naozaj, myslím si, že dobrý zákon, do ktorého opäť mne sa podarilo presadiť valorizáciu týchto miezd, takže sa teším, že príde nariadenie vlády, ktoré zvýši platy týmto ľuďom, pretože tá profesia je naozaj veľmi-veľmi potrebná. A samozrejme, ja vládu podporím a budem sa tešiť na každú jednu takúto iniciatívu. A ja, verte mi, že s rovnakou razantnosťou ju budem podporovať. Ďakujem.
90. schôdza NR SR - 14.deň - A. dopoludnia
Dátum: 2023-05-24
Poslanec: Žitňanská, Jana (-)
Druh vystúpenia: Vystúpenie v rozprave

30. Ďakujem veľmi pekne. Nechcem zdržiavať, pretože som si vedomá, že ešte mnohí z vás tu máte zákony, ktoré naozaj sú, sú veľmi fajn, niektoré možno také diskutabilnejšie, ale chcem teda naozaj ubezpečiť všetkých, ktorí by mali akékoľvek pochybnosti o tom, že tento zákon úplne rozbije verejné financie, že nie je to tak, ale prosím, pozerajme sa na tie deti, na tých žiakov nadrezortne. To znamená, že aj keď nás to niečo bude stáť z kapitoly ministerstva práce, sociálnych vecí a rodiny, tak tým pádom ministerstvo školstva o to menej vynaloží, ale stále je to jeden rozpočet a je to to jedno dieťa a naozaj rodič by nemal byť ten, ktorý stále proste behá do jedného rezortu k druhému, hľadá sa v tom celom, rezorty sa na seba navzájom vyhovárajú, že to už nie je v našej kompetencii, toto je v našej kompetencii. Prosím, uľahčujme ľuďom život. Ja viem, že červená pečiatka okrúhla mnohých nepustí a tá možnosť proste povedať nie je pri niektorých veľmi silná už a priori, ale skúsme sa pozerať na tie deti - a hovorím teraz špeciálne o deťoch - ako na našu budúcnosť, pretože hoci sa hovorí, že len 30 % detí je, teda našu spoločnosť tvorí 30 % detí, ale sú až 100 % našej budúcnosti a sú to všetky deti, aj tie, ktoré sa narodili so zdravotným znevýhodnením, aj tie, ktoré počas života zažívajú nejaké ťažké chvíle. Proste my by sme mali byť tí, štát, ktorý im pomôže prekonať tieto rozdiely, ktorý im dá šancu, sa naplno vzdelávať. A mnohé z týchto detí, keď budú mať túto podporu, keď budú mať tých osobných asistentov, keď budú mať asistentov učiteľa, keď budú mať školských zdravotníkov a všetky tie profesie, ktoré sme menovali, sociálnych pracovníkov na školách, proste keď toto všetko bude zabezpečené, tak si myslím, že to prospeje celej našej spoločnosti a našej budúcnosti. Takže ešte raz sa veľmi pekne chcem poprosiť vás všetkých a o podporu tohto zákona. Ďakujem veľmi pekne.
90. schôdza NR SR - 14.deň - A. dopoludnia
Dátum: 2023-05-24
Poslanec: Žitňanská, Jana (-)
Druh vystúpenia: Vystúpenie s faktickou poznámkou

28. Ďakujem veľmi pekne za, za faktické poznámky. Naozaj by som chcela možno zopakovať to, čo už aj pán poslanec Kočiš povedal, že je problém aj zohnať osobných asistentov, preto si naozaj nikto nemôže myslieť alebo robiť prepočty také, že zo dňa na deň tu budeme mať tisícky a tisícky detí, ktoré budú mať osobných asistentov na neviem koľko hodín. Ja sama som riešila niekoľko podnetov ľudí s ťažkým zdravotným postihnutím a teraz nemyslím len deti, ale aj dospelých, ktorí si žiadali vzhľadom na svoje ťažké zdravotné postihnutie istý počet hodín, aby teda mali zabezpečené tie samoobslužné nejaké úkony. Veľakrát žiadali ľudia, ktorí naozaj boli natoľko imobilní, že neboli schopní ani sa sami najesť, ani ísť sami na toaletu, pýtali si od úradov práce 13 hodín, dali im deväť hodín. Čiže ten prístup našich úradov veľakrát je taký, že aj to, čo by človek mal pocit, že má nárok dostať, tak nedostane. A tu chcem ale opäť zdôrazniť, že proste táto dávka nie je nárokovateľná, to znamená, že musí prejsť nejakým procesom, kedy posudkový lekár a celá tá komisia proste zhodnotia, že či teda je osobná asistencia pre toho-ktorého najvhodnejšia. Žiaľ, aj z môjho pohľadu veľakrát skôr to posúdia tak najmä v prípade detí, že by tam mal teda byť ten príspevok na opatrovanie, ale len týmto všetkým chcem ubezpečiť, že naozaj ak by ste aj mali informácie o tom, že proste toto ide rozvrátiť verejné financie, tak to nie je pravda. Nie je to pravda a je mi veľmi ľúto, že niekto argumentuje takýmito číslami. Ja viem, že na čísla sa vždy najlepšie reaguje, lebo proste čísla nepustia, excelovská tabuľka nepustí, ale tuto naozaj tie prepočty neboli korektne urobené, pretože ad jedna zahŕňali všetkých ŤZP, všetkých ŤZP, opakujem, dieťa s cukrovkou nikdy nebude mať osobného asistenta, proste to, to nepustí a... (Prerušenie vystúpenia časomerom.)
90. schôdza NR SR - 11.deň - B. popoludní
Dátum: 2023-05-18
Poslanec: Žitňanská, Jana (-)
Druh vystúpenia: Vystúpenie v rozprave

112. Ďakujem veľmi pekne, pán predsedajúci. Ctené kolegyne, kolegovia, a je mi ľúto, že opäť takáto téma si nenachádza vyššiu, vyšší záujem v radoch poslancov, ale snáď to, že tu nie sú, znamená, že to sledujú zo svojich kancelárií, a teda v nekočne... teda v tom neposlednom rade, že aj nakoniec túto novelu zákona podporia. Ja v krátkosti predstavím, o čo ide. Ako iste viete, nie všetky deti majú to šťastie, že môžu vyrastať v rodinách, a niektoré sú teda aj v centrách pre deti a rodiny, alebo teda v náhradných profesionálnych rodinách. A ja by som dnes chcela hovoriť o tých deťoch, ktoré majú ťažké zdravotné postihnutie, ktoré si vyžadujú ošetrovateľskú starostlivosť a ktoré sa nachádzajú v akreditovaných centrách. Spôsob financovania týchto detí je na báze nejakej priemerky za uplynulý rok. Táto suma peňazí by sa mala doručiť týmto zariadeniam a problém je ale v tom, že tá suma, tak ako je vypočítaná, tak vlastne je rovnaká pre deti, ktoré sú zdravé, a pre deti, ktoré majú nejaký typ ťažkého zdravotného postihnutia, duševnú poruchu a vyžadujú si ošetrovateľskú starostlivosť. Iste každému z vás je zrejmé, že starostlivosť o zdravé dieťa a starostlivosť o dieťa, ktoré má nejaký typ zdravotného postihnutia a ochorenia je, je, diametrálne odlišné nielen teda v prístupe a v potrebe zabezpečenia odborného personálu, ale teda aj vo financiách a na to, aby tieto akreditované centrá mohli naplno sa venovať tým deťom, aby mohli naplniť ich potreby, tak potrebujú viac finančných prostriedkov ako centrá, ktoré majú zdravé deti, čiže cieľom tohto návrhu zákona je umožniť týmto deťom dostať o 40 % viac finančných prostriedkov oproti teda tým deťom, ktoré sú zdravé. Len pre vašu informáciu, k dnešnému dňu sa to týka 24 detí, čiže nie je to teraz nejaký veľký zásah do štátneho rozpočtu, do verejných financií. Ten dopad bol vyrátaný na 210 000 ročne. Je to prekonzultované aj s ministerstvom financií, aj s ministerstvom práce, sociálnych vecí a rodiny, a teda v tomto smere sme našli zhodu a podporu a ja pevne dúfam, že rovnakú zhodu a podporu na to, aby sa týmto deťom dostalo to, čo naozaj potrebujú, nájdeme aj tu v parlamente. Ďakujem veľmi pekne.
90. schôdza NR SR - 10.deň - A. dopoludnia
Dátum: 2023-05-17
Poslanec: Žitňanská, Jana (-)
Druh vystúpenia: Vystúpenie

130. Ďakujem veľmi pekne, pán predsedajúci. V mene všetkých predkladateľov, ktorých ste spomenuli, by som chcela na úvod uviesť, že z dôvodu zvyšovania úrokových sadzieb rozhodných pre výšku úrokov v úveroch na bývanie je potrebné prijať legislatívne úpravy, ktoré poskytnú spotrebiteľovi vyššiu mieru flexibility pri splácaní úverov na bývanie. Predmetom tohto návrhu zákona je umožniť spotrebiteľom bezplatne raz za mesiac požiadať o predčasnú splátku úveru na bývanie alebo jeho časti, ak kumulatívna výška predčasných splátok v kalendárnom roku nepresiahne 30 % istiny úveru. Tomuto právu korešponduje zákaz veriteľom požadovať od spotrebiteľov poplatky, sankcie alebo náhrady nákladov. Ďakujem veľmi pekne.
90. schôdza NR SR - 3.deň - B. popoludní
Dátum: 2023-05-04
Poslanec: Žitňanská, Jana (-)
Druh vystúpenia: Vystúpenie s faktickou poznámkou

178. Ďakujem veľmi pekne. Ja rozumiem tomu, čo hovoríte, ale rovnako si myslím, že je to komplexnejší problém a, samozrejme, že môžme prijímať nejaké čiastkové riešenia, či už formou, áno, zadefinovania segregácie, ale taktiež myslím si, že aj ten návrh, na ktorom sme sa dohodli, že na školách a v školských zariadeniach budú pôsobiť sociálni pracovníci, môže veľmi pomôcť tomu, aby sa pracovalo v teréne, aby sa pracovalo viac s rodinami, s deťmi. Takže ja budem veľmi rada o tejto téme ešte ďalej diskutovať v budúcnosti, tak ako povedal aj kolega, môžme otvoriť ten zákon, ale predpokladám, že až v ďalšom volebnom období, ale tá téma si zaslúži pozornosť. Ďakujem.
16. schôdza NR SR - 6.deň - B. popoludní
Dátum: 2020-11-03
Poslanec: Zajačik, Vladimír (OĽANO)
Druh vystúpenia: Vystúpenie s faktickou poznámkou

113. Ďakujem pekne. Súdruh Blaha, keď vás tak počúvam a zatvorím oči, akoby som počúval rozhlas z 50. rokov minulého storočia. Toľko demagógie a červeného pátosu som naozaj počúval len v tých dobách v tzv. slobodnom rozhlase Československej republiky. Súdruhovia Gottwald a spol by z vás mali veľkú radosť. Aj tam sa hovorilo o rovnosti a o mieri a o čierno-bielom videní sveta. Aj tam sa hovorilo o demokracii a spravodlivosti pre všetkých. A ako to dopadlo? Všetci dobre vieme, ja za seba hovorím - vďaka. Vás a vašu ideológiu už nikdy viac. Ďakujem.
12. schôdza NR SR - 5.deň - B. popoludní
Dátum: 2020-09-23
Poslanec: Zajačik, Vladimír (OĽANO)
Druh vystúpenia: Vystúpenie v rozprave

149. Ďakujem. Kolegyne, kolegovia, vážení hostia, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, otvorte, prosím, všeobecnú rozpravu.
10. schôdza NR SR - 1.deň - B. popoludní
Dátum: 2020-07-23
Poslanec: Zajačik, Vladimír (OĽANO)
Druh vystúpenia: Vystúpenie s faktickou poznámkou

270. Ďakujem pekne za slovo. Janko, podľa reakcií je vidieť, že si trafil do čierneho a vždy si absolútne vecne a presne pomenoval všetko to, čo, svinstvo, ktoré tu táto predchádzajúca vláda napáchala. Ale musím povedať, že bolo to pre mňa veľmi, veľmi pekné a bol som milo potešený, keď som sledoval súdruha Blahu, ako sa vrtel pri tvojom prejave, keď si hovoril o pohrobkoch komunizmom, komunizmu. Za to ti veľmi pekne ďakujem. A na ich reakcie chcem povedať iba toľko... (Prerušenie vystúpenia predsedajúcim.) Pellegrini, Peter, podpredseda NR SR 271. Vy nemôžte reagovať na ich reakcie, vy môžte len na pána ministra. Zajačik, Vladimír, poslanec NR SR 272. Poviem len toľko, aj trúdy bzučia, ale nie sú to včely. Ďakujem.
10. schôdza NR SR - 1.deň - B. popoludní
Dátum: 2020-07-23
Poslanec: Zajačik, Vladimír (OĽANO)
Druh vystúpenia: Vystúpenie s faktickou poznámkou

88. Ďakujem pekne za slovo. Pán Blanár, ja už nebudem veľmi do vás biť, lebo dostali ste riadne kvapky od mojich priateľov. Ale chcem by som sa vás opýtať. Vy tu hovoríte o jazykovej pripravenosti Igora Matoviča na výkon funkcie. Je veľká škoda, že váš kamarát, emeritný kapitán Danko, zakázal používať v parlamente audiovizuálne pomôcky. Mohli by sme si priamo pozrieť skvelý prejav vášho šéfa súdruha Fica na jednaní OECD. Áno, ten brilantný prejav, na ktorom sa smeje celé Slovensko a učitelia angličtiny ho používajú ako odpudzujúci príklad. Ešte našťastie, že si všetci to môžeme pozrieť na internete a smiať sa a smiať sa a smiať sa. Ďakujem.
9. schôdza NR SR - 6.deň - A. dopoludnia
Dátum: 2020-07-15
Poslanec: Zajačik, Vladimír (OĽANO)
Druh vystúpenia: Vystúpenie s faktickou poznámkou

51. Andrej, teraz si ukázal, že si síce mladý človek, mladý muž, ale ukázal si, že liberáli nie sú tí zlí, ako nás tu pomenuvávajú niektorí z pánov z spodných lavíc, ale že sú to ľudia, ktorí rozmýšľajú a ktorí naozaj majú záujem o tom, aby sa táto otázka riešila, ale riešila sa rozumne, a nie silou. Všetci dobre vieme už od mladosti, že vždy to, čo sa zakázalo, najviac chutilo. A keď chceme, aby naše ženy chodili potom na potratovú turistiku alebo k rôznym babicám, tak by, myslím, že by sme sa vrátili o zopár rokov späť, a to určite v tejto sále nikto z nás nechce. Ďakujem ešte raz, Andrej.
9. schôdza NR SR - 3.deň - A. dopoludnia
Dátum: 2020-07-09
Poslanec: Zajačik, Vladimír (OĽANO)
Druh vystúpenia: Vystúpenie s faktickou poznámkou

81. Ďakujem, pán predsedajúci. Pán Kotleba, hovoríte a, mimochodom, veľmi presvedčivo, s dôrazom, dokonca až s pátosom národného buditeľa o tom, ako chránite a chcete uchrániť občanov tým, že chcete, aby sa zachoval bankový odvod. No ale týmto rovno tvrdíte aj to, že občanom peniaze rovno zoberiete. A zoberiete ich z vrecák preto, lebo každá banka, samozrejme, zvýši svoje bankové poplatky. Ja si naopak myslím, že podnikateľské kilečko je naozaj veľmi dobrý zákon a pomôže ľuďom, aj keď nebol prednesený až s takým pátosom. Ďakujem.
39. schôdza NR SR - 3.deň - B. popoludní
Dátum: 2025-09-11
Poslanec: Bajo Holečková, Martina (-)
Druh vystúpenia: Vystúpenie v rozprave

Ďakujem veľmi pekne, pán minister. Ja ešte by som sa chcela dopýtať a samozrejme budem veľmi rada, keď dokončíte svoj príspevok, či plánuje ministerstvo v súvislosti s tým, že poviem, že, že je to kvázi novinka v našom zdravotnom systéme a teda mám viaceré informácie o tom, že nie úplne to funguje najmä kvôli tomu, že ženy nie sú dostatočne informované. Či ministerstvo zvažuje nejakú informatívnu kampaň alebo niečo podobné, taktiež by ma zaujímalo, či máte nejaké informácie alebo prehľad o tom, ako sú dostupné skríningové centrá. Momentálne myslím, že ich je 26, teraz sa má asi otvárať 27 a vy ste hovorili, že budú ďalšie, ale pokiaľ viem, že najmä na severe a východe Slovenska sú stále akoby nedostupné, respektíve sa čaká aj niekoľko mesiacov na termín, dokonca viem teraz o niektorých prípadoch, kde čakajú šesť mesiacov, to sú už teda príznakové pacientky. Čiže sa pýtam, či má ministerstvo prehľad o čakacích dobách na, na toto vyšetrenie a tiež by ma zaujímalo, či viete nejakým spôsobom, poviem to, že širokú verejnosť alebo teda najmä pacientky informovať o tom, ako je to s tými platbami. Vy ste teraz povedali, že ešte by mali byť preplácané nejaké sono, žiaľ teda v praxi sa to ukazuje tak, že si platia klientky za vyšetrenie. Boli objednané napríklad ešte akoby poviem v tom starom režime, termín dostali teraz, bolo im vykonané vyšetrenie a bol od nich potom požadovaná platba s tým, že už to nie je súčasť prevencie, a že toto si musíte zaplatiť a navyše tá pacientka nebola akoby informovaná o tom vopred. Viete, že asi minimálne aspoň toto by malo zaznieť predtým, aby sa pacientka vedela rozhodnúť, či teda chce to absolvovať alebo to nechce absolvovať a či teda to uhradí alebo neuhradí. Čiže pre mňa akým spôsobom celú tú tému ministerstvo nejak chce priblížiť pacientkam ženám, aby to ... (Prerušenie vystúpenia časomerom.)
35. schôdza NR SR - 11.deň - A. dopoludnia
Dátum: 2025-06-12
Poslanec: Bajo Holečková, Martina (SaS)
Druh vystúpenia: Vystúpenie s faktickou poznámkou

42. Ďakujem veľmi pekne, Mária, najmä za, za tú časť o tom stretávaní sa rodín alebo o tom, akým spôsobom naštrbuje tie rodinné väzby ten výkon väzby a zároveň aj vám, pán ombudsman, že ste aj na túto tému detí a matiek, venovali jej pozornosť. Myslím si, že to je veľmi dôležité, že pracovať s tou rodinou, pretože dobre vieme, že najčastejšie naozaj sa to veľmi dotkne detí, ktoré potom, poviem to, že nesú tento, tento zážitok do celého života, že ich to ovplyvňuje. Čiže myslím si, že to je veľmi, veľmi potrebné, aby sme vytvorili priestor ja pre rodinu a pred detí. Pretože, tak ako si povedala, deti nemôžu za to, že čo, čo sa stalo alebo čo urobil ich, ich rodič a nie je dobré, aby sme ich, poviem, trestali a prenášali to do ich ďalšieho života. Takže vám ďakujem, aj vám, pán verejný ochranca, aj tebe, Mária, že sa o tejto téme hovorí a že sa jej venuje pozornosť. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

106. Ďakujem veľmi pekne. Veľmi správne, pán poslanec, ste, ste povedali, že sú tu také tie rôzne iniciatívy. Myslím si, že už sme ponúkli viac možností, pretože PS dalo jeden návrh, akým mohla byť tá, alebo dva, jednorodičovská domácnosť zadefinovaná. Ja dávam nejaký úplne iný pohľad že úplne z iného smeru, ale v zásade je to úplne jedno, lebo proste tento návrh musí prísť z ministerstva a mňa mrzí, že tak stále sa opakuje to, že, že je to ťažké zadefinovať tých jednorodičov. No, áno. Môže to byť ťažké, ale myslím si, že my už nemusíme nič vymýšľať, pretože existujú dobré príklady zo zahraničia, ktoré stačí osvojiť si a nemalo by to byť podľa mňa dôvodom na to, že tejto rodine nevieme, týmto rodinám nevieme pomáhať, najmä v dobe, keď sa tu zvyšovali proste dane, všetko išlo hore, poplatky, náklady na život, potraviny išli veľmi hore cenami. A jednoducho my akoby, poviem, že prehliadame túto jednu túto skupinu obyvateľstva a na druhej strane ich zaťažujeme novými poplatkami, daňami a zvýšenými cenami. To vieme, hej? Čiže podľa mňa toto by nemal byť jednoducho dôvod toho, že dnes nevieme adekvátne tejto skupine pomôcť. Proste už to urobme konečne.
35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (-)
Druh vystúpenia: Vystúpenie v rozprave

98. Ďakujem veľmi pekne, pán predseda. Predkladám návrh zákona, ktorý sa, ktorým sa dopĺňa zákon č. 40/1964 Občiansky zákonník v znení neskorších predpisov. Predkladaný návrh sa týka jednorodičovských domácností, a to konkrétne definície jednorodičovskej domácnosti. Viac poviem v rozprave, do ktorej sa zároveň hlásim ako prvá. Ďakujem veľmi pekne.
35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

vymazať 96. Ďakujem pekne, Vladko, mňa ešte v súvislosti s tou školou napadla jedna vec, ktorú sme tu vlastne nedávno riešili, a to ospravedlnenky, kedy sa vlastne menili, poviem, spôsob, ako sa bude ospravedlňovať vymeškané hodiny. A to je presne jeden z dôvodov, prečo napríklad dievčatá nechodia do školy, pretože si nevedia zabezpečiť základné hygienické potreby. Aj toto je dôvod, prečo nám veľké množstvo žiačok nechodí do školy a my vlastne sme riešili to, že či sa môžu, alebo nemôžu ospravedlňovať, ale napríklad neriešime ten ich základný problém, to, čo k tomu vedie, prečo oni do tej školy, školy nechodia, čiže ďakujem veľmi pekne.
35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (-)
Druh vystúpenia: Vystúpenie

92. Ďakujem veľmi pekne, pán predsedajúci. Dnes si vám dovoľujem predložiť návrh zákona, ktorý sa týka drvivej väčšiny žien a dievčat. Ide o zníženú DPH vo výške 5 % na menštruačné pomôcky, ako sú tampóny a vložky. Pokladám tento návrh takmer za nevyhnutnosť vzhľadom na to, že naozaj keď sme sa tu bavili, poviem to, že o nejakých základných veciach, tak tieto pomôcky pre ženy nie sú nejakým, poviem, niečo, čo chcú kupovať nejaký luxus alebo neviem čo, ale sú to nevyhnutnosť a, žiaľ, teda, žijeme v dobe, kedy pre mnohé ženy sú tieto pomôcky nedostupné vzhľadom na svoju cenu. A práve tento náš návrh má znížiť DPH na menštruačné pomôcky. Sú, v Slovenskej republike je vlastne, sú tieto pomôcky zdaňované 23-percentnou daňou, čo je aktuálne štvrtá najvyššia DPH na menštruačné pomôcky v Európe. Priemerná sadzba v európskych krajinách je 13 %. Sú štáty, v ktorých je dokonca DPH nulové, teda vôbec sa na ne neuplatňuje. Musím povedať, že veľmi veľa, najmä, poviem to, že z rodín, ktoré sú naozaj v sociálnej núdzi, majú problém, aby si zabezpečili menštruačné pomôcky. Bolo spustených niekoľko projektov v rámci najmä samospráv, či už je to Banskobystrický kraj, teraz sa k tomu pridal Trnavský kraj, ktorí sprístupňujú menštruačné pomôcky na stredných školách, čo je veľmi vítaná aktivita, ale jednoducho je to nepostačujúce. Tento náš návrh reaguje na potrebu nielen zvýšenia dostupnosti základných hygienických produktov, ale aj sa zameriava na problém takzvanej menštruačnej chudoby, ktorý predstavuje neprimerané finančné zaťaženie najmä pre sociálne slabé skupiny obyvateľstva. Musím povedať, že ja sa tejto téme venujem dlhšiu dobu a je naozaj veľmi zarážajúce, keď počúvate príbehy žien a dievčat, ktoré napríklad kvôli menštruácii nechodia do školy, nenavštevujú školy. Sú to najmä dievčatá z, ktoré sú z marginalizovaných skupín, ale často aj počúvame to, že akým spôsobom si vlastne ženy a dievčatá alternatívne zabezpečujú menštruačné pomôcky. Pre mňa asi najhoršie boli také tie príbehy, kedy ženy hovorili, že používajú, ja neviem, špongiu, nejaký novinový papier a podobné veci. Myslím si, že v súčasnej dobe, v tomto storočí už toto naozaj nepatrí do života žien a že mali by sme túto situáciu nejakým spôsobom vnímavo riešiť. A preto by som bola veľmi rada, keby vieme aspoň tú dépeháčku na menštruačné pomôcky znížiť na 5 %. Čiže preto vás prosím o podporu tohto môjho návrhu. Ďakujem veľmi pekne, pán predsedajúci, skončila som.
35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (-)
Druh vystúpenia: Vystúpenie

88. Ďakujem pekne, pán predseda. Dovolím si predložiť zákon, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, ktorý má za cieľ stanoviť sadzbu dane z pridanej hodnoty pre menštruačné pomôcky na 5 %, ďalej poviem v rozprave, do ktorej sa aj hlásim ako prvá. Ďakujem veľmi pekne.
35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (-)
Druh vystúpenia: Vystúpenie

82. Ďakujem veľmi pekne, pán predsedajúci. Vážené kolegyne, kolegovia, predkladáme návrh zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Náš návrh sa týka predĺženia obdobia poskytovania peňažného príspevku na opatrovanie o tri mesiace pri domácich opatrovateľoch. Viac poviem v rozprave, do ktorej sa hlásim ako prvá. Ďakujem veľmi pekne.